PROS มือทอง! คว้างานใหญ่ 3 โครงการ 264 ลบ. หนุนแบ็กล็อกโตแกร่ง
PROS คว้างานใหญ่ 3 โครงการ มูลค่า 264 ลบ. หนุนแบ็กล็อคแน่น เดินหน้างานโครงการภาครัฐขนาดใหญ่และงานภาคเอกชนจากลูกค้าเดิมที่ยังมีการขยายงานต่อเนื่อง 
PROS คว้างานใหญ่ 3 โครงการ มูลค่า 264 ลบ. หนุนแบ็กล็อคแน่น เดินหน้างานโครงการภาครัฐขนาดใหญ่และงานภาคเอกชนจากลูกค้าเดิมที่ยังมีการขยายงานต่อเนื่อง 
28 เม.ย. 2565

นายพงศ์เทพ รัตนแสงสรวง ประธานเจ้าหน้าที่บริหาร บริษัท พรอสเพอร์ เอ็นจิเนียริ่ง จำกัด (มหาชน) หรือ PROS เปิดเผยว่า บริษัทประกาศเดินหน้ารับงานใหม่อย่างต่อเนื่อง บริษัทได้รายงานต่อตลาดหลักทรัพย์ประเทศไทย เรื่องได้รับงานโครงการก่อสร้างจำนวน 2 โครงการ คือ โครงการ Lotus’s Hypermarket New Store North Rachpreuk กับ บริษัท เอก-ชัย ดีสทริบิวชั่น ซิสเทม จำกัด และโครงการ แอสปาย ปิ่นเกล้า กับ บริษัท เอเชี่ยน พร็อพเพอร์ตี้ (กรุงเทพ) จำกัด 
โดยทั้งสองเป็นงานติดตั้งระบบวิศวกรรมประกอบอาคาร รวมมูลค่า 222,914,000 บาท ซึ่งเป็นไปตามแผนงานที่บริษัทวางไว้ ในงานภาคเอกชน และคาดว่าทยอยรับรู้รายได้บางส่วนในปีนี้
นอกจากนี้ ในส่วนของบริษัทย่อย คือ บริษัท พรอสเพอร์ ไทธรรม์ จำกัด ได้รับงานโครงการ HMC-Face lift Logistic and Maintenance Phase-I จาก บริษัท เอ็ชเอ็มซี โปลีเมอส์ จำกัด โดยเป็นงานโยธา และสถาปัตย์ เพื่อปรับปรุงอาคาร รวมมูลค่าโครงการ 40,900,000 บาท ทั้งนี้ รวม 3 โครงการ มูลค่ารวม 263,814,000 บาท สนับสนุนมูลค่างานในมือ (Backlog) เติบโตแข็งแกร่ง ปัจจุบันบริษัทอยู่ระหว่างรอผลประมูลเสริมพอร์ตเพิ่มเติม โดยเป็นงานโครงการภาครัฐขนาดใหญ่ งานกลุ่มโรงพยาบาล และงานภาคเอกชน จากลูกค้าเดิมที่ยังมีการขยายงานต่อเนื่อง